Liloan, Sugbo

Ang Liloan usa ka ikatulo nga klase nga lungsod sa lalawigan sa Sugbo, Pilipinas. Sumala sa sensus sa tuig 2000, kini may populasyon nga 64,970 ka tawo sa 13,381 ka bubong.

Mga barangay
Ang Liloan may 14 ka barangay.

 Cabadiangan
 Calero
 Catarman
 Cotcot
 Jubay
 Lataban
 Mulao
 Poblacion
 San Roque
 San Vicente
 Santa Cruz
 Tabla
 Tayud
 Yati

Kasaysayan

Ang usa ka popular nga leyenda sa pagkamugna sa maong lungsod mao kining mosunod:
Niadtong unang kapanahonan, dunay usa ka managtiayon nga namugsay padu'ng sa Siyudad sa Sugbo. Apan ang ilang sakayan nabira sa su'g sa mga lilo sa Silot Bay. Sila napadpad ngadto ug didto na mipuyo.

Ang maong managtiayon nabuhi sa pagpangisda ug ila kining ibaligya sa silingan nilang mga dapit. Usa ka adlaw niana, samtang ang asawa namaligya, nangutana ang mipalit sa isda kon diin kini nila kuhaa. Ug mitubag ang babaye, "Didto ni gikan sa may lilo". Human niadtong higayona, ang maong lugar gitawag na nga "Liloan".

Turismo
 Parola sa Liloan
 Titay's
 Taytayan sa Catarman
 Bahiya sa Silot
 Takot (coral reef ridge)

Mga iladong tawo nga lumadnon sa Liloan 
 Pilar Pilapil
 Atty. Luis A. Quibranza, I
 Gov. Arsenio A. Quibranza
Atty. Vicente A. Quibranza
Atty. Domingo A. Quibranza

Mga sumpay sa gawas
Opisyal nga sityo 

Mga lungsod ug dakbayan sa Sugbo